Eksperti ne predvidjaju novu recesiju
Uprkos nekim zabrinjavajućim pokazateljima ekonomisti ističu da su najave nove recesije samo spekulativne prirode
Vrednost akcija na svetskim berzama u sredu je ponovo opala zbog strahovanja o sporom tempu globalnog ekonomskog oporavka. U Sjedinjenim Državama vrednost vodećeg indeksa Dau Džons opala je u drugom kvartalu za više od 9 odsto, delimično zbog smanjenog poverenja potrošača, kao i opšte bojazni o zdravlju američke ekonomije. Medjutim, ekonomisti ističu da su najave moguće nove recesije ipak samo spekulativne prirode. Pad vrednosti akcija i spori rast zaposlenosti podstiču pesimizam kod mnogih Amerikanaca. Poverenje potrošača je znatno opalo u junu doprinoseći strahovanjima da bi pad potrošnje mogao da gurne američku ekonomiju u novu recesiju. Medjutim, ekonomista Džim Glasman iz banke „Džej Pi Morgan Čejs“ kaže da su ta strahovanja preterana: U petak će naime biti objavljen zvanični vladin izveštaj o zaposlenosti. U medjuvremenu, efekat sumnji u pogledu tempa oporavka oseća se na svetskim berzama. U Aziji, berzanski indeksi su završili drugi kvartal sa najgorim rezultatima od kolapsa firme „Lehman Brothers“ 2008. Frensis Lun je na čelu firme „Fullbright Securities“ u Hongkongu: Neki izveštaji pothranjuju takav pesimizam pošto se navodi da bi američka ekonomija mogla ponovo da udje u recesiju dok efekti stimulativnog paketa za spasavanje ekonomije od 800 milijardi dolara počinju da slabe. Medjutim, ekonomista Mark Zendi smatra da takav scenario nije verovatan: Očekivani vladin izveštaj o nezaposlenosti trebalo bi da investitiorima pruži jasniju sliku. Preliminarni izveštaji ukazuju da će porast zaposlenosti u privatnom sektoru biti manji od očekivanog.